wickkiey/tamil-wikipedia-chunked huggingface dataset:
# வலைவாசல்:சமணம்/சமண அறிஞர்கள்

## காப்பகம்

### 5 கட்டுரை

வலைவாசல்:சமணம்/சமண அறிஞர்/5
# வலைவாசல்:சமணம்/சமண அறிஞர்கள்

## காப்பகம்

### 6 கட்டுரை

வலைவாசல்:சமணம்/சமண அறிஞர்/6
# வலைவாசல்:சமணம்/சமண அறிஞர்கள்

## காப்பகம்

### 7 கட்டுரை

வலைவாசல்:சமணம்/சமண அறிஞர்/7
# வலைவாசல்:சமணம்/சமண அறிஞர்கள்

## காப்பகம்

### 8 கட்டுரை

வலைவாசல்:சமணம்/சமண அறிஞர்/8
# வலைவாசல்:சமணம்/சமண அறிஞர்கள்

## காப்பகம்

### 9 கட்டுரை

வலைவாசல்:சமணம்/சமண அறிஞர்/9
# வலைவாசல்:சமணம்/சமண அறிஞர்கள்

## காப்பகம்

### 10 கட்டுரை

வலைவாசல்:சமணம்/சமண அறிஞர்/10
# வலைவாசல்:சமணம்/சமண அறிஞர்கள்

## காப்பகம்

### 11 கட்டுரை

வலைவாசல்:சமணம்/சமண அறிஞர்/11
# வலைவாசல்:சமணம்/சமண அறிஞர்கள்

## காப்பகம்

### 12 கட்டுரை

வலைவாசல்:சமணம்/சமண அறிஞர்/12
# வலைவாசல்:சமணம்/சமண அறிஞர்கள்

## காப்பகம்

### 13 கட்டுரை

வலைவாசல்:சமணம்/சமண அறிஞர்/13
# வலைவாசல்:சமணம்/சமண அறிஞர்கள்

## காப்பகம்

### 14 கட்டுரை

வலைவாசல்:சமணம்/சமண அறிஞர்/14
# வலைவாசல்:சமணம்/சமண அறிஞர்கள்

## காப்பகம்

### 15 கட்டுரை

வலைவாசல்:சமணம்/சமண அறிஞர்/15
# வலைவாசல்:சமணம்/சமண அறிஞர்கள்

## காப்பகம்

### 16 கட்டுரை

வலைவாசல்:சமணம்/சமண அறிஞர்/16
# வலைவாசல்:சமணம்/சமண அறிஞர்கள்

## காப்பகம்

### 17 கட்டுரை

வலைவாசல்:சமணம்/சமண அறிஞர்/17
# வலைவாசல்:சமணம்/சமண அறிஞர்கள்

## காப்பகம்

### 18 கட்டுரை

வலைவாசல்:சமணம்/சமண அறிஞர்/18
# வலைவாசல்:சமணம்/சமண அறிஞர்கள்

## காப்பகம்

### 19 கட்டுரை

வலைவாசல்:சமணம்/சமண அறிஞர்/19
# வலைவாசல்:சமணம்/சமண அறிஞர்கள்

## காப்பகம்

### 20 கட்டுரை

வலைவாசல்:சமணம்/சமண அறிஞர்/20
# வலைவாசல்:சமணம்/சமண அறிஞர்கள்

## காப்பகம்

### 21 கட்டுரை

வலைவாசல்:சமணம்/சமண அறிஞர்/21
# வலைவாசல்:சமணம்/சமண அறிஞர்கள்

## காப்பகம்

### 22 கட்டுரை

வலைவாசல்:சமணம்/சமண அறிஞர்/22
# வலைவாசல்:சமணம்/சமண அறிஞர்கள்

## காப்பகம்

### 23 கட்டுரை

வலைவாசல்:சமணம்/சமண அறிஞர்/23
# வலைவாசல்:சமணம்/சமண அறிஞர்கள்

## காப்பகம்

### 24 கட்டுரை

வலைவாசல்:சமணம்/சமண அறிஞர்/24
# வலைவாசல்:சமணம்/சமண அறிஞர்கள்

## காப்பகம்

### 25 கட்டுரை

வலைவாசல்:சமணம்/சமண அறிஞர்/25
# வலைவாசல்:சமணம்/சமண அறிஞர்கள்

## காப்பகம்

### 26 கட்டுரை

வலைவாசல்:சமணம்/சமண அறிஞர்/26
# வலைவாசல்:சமணம்/சமண அறிஞர்கள்

## காப்பகம்

### 27 கட்டுரை

வலைவாசல்:சமணம்/சமண அறிஞர்/27
# வலைவாசல்:சமணம்/சமண அறிஞர்கள்

## காப்பகம்

### 28 கட்டுரை

வலைவாசல்:சமணம்/சமண அறிஞர்/28
# வலைவாசல்:சமணம்/சமண அறிஞர்கள்

## காப்பகம்

### 29 கட்டுரை

வலைவாசல்:சமணம்/சமண அறிஞர்/29
# வலைவாசல்:சமணம்/சமண அறிஞர்கள்

## காப்பகம்

### 30 கட்டுரை

வலைவாசல்:சமணம்/சமண அறிஞர்/30
# சோமா மண்டல்

**சோமா மண்டல்** (Soma mandal) இந்திய உருக்கு ஆணையத்தின் மேனாள் தலைவர் (1 சனவரி 2021 - 30 ஏப்பிரல் 2023) . ஸ்ரீமதி. சோமா மண்டல், இந்திய உருக்கு ஆலையின் முதல் பெண் செயல்பாட்டு இயக்குநர் மற்றும் முதல் பெண் தலைவராவார். இவர் மாநகராட்சியின் தலைமை நிர்வாகியாகவும் இருந்தார். தொழில்துறைக்கான இவரது பங்களிப்புகளுக்காக *"எஃகு ராணி"* என்று அழைக்கப்படும் இவர் 2022 மற்றும் 2023 ஆம் ஆண்டுகளில் போர்ப்ஸின் "உலகின் சக்திவாய்ந்த பெண்கள்" பட்டியலில் இடம்பெற்றார்.
# சோமா மண்டல்

## ஆரம்பகாலவாழ்க்கை

இவர் புவனேசுவரில் ஒரு வங்காள நடுத்தர குடும்பத்தில் பிறந்து வளர்ந்தார். இவரது தந்தை ஒரு விவசாய பொருளாதார நிபுணராவார். 1984 இல் ரூர்கேலாவின் தேசிய தொழில்நுட்ப நிறுவனத்தில் மின்பொறியியல் பயின்றார்.
# சோமா மண்டல்

## தொழில் வாழ்க்கை

இந்திய உருக்குத் துறையில் 35 ஆண்டுகளுக்கும் மேலான அனுபவம் உள்ளவராவர். இவர் NALCO இல் பட்டதாரிப் பொறியாளர் பயிற்சியாளராக தனது தொழில் வாழ்க்கையைத் தொடங்கினார் மற்றும் 2014 ஆம் ஆண்டில் NALCO இல் இயக்கனர் (வர்த்தகம்) பொறுப்பை ஏற்றார். இந்திய உருக்கு ஆலையில் 2017 மார்ச்சில் இயக்குநராக (வர்த்தக பிரிவு) சேர்ந்தார். திசம்பர், 2020 இல் பொதுத்துறை நிறுவனங்களின் தலைவராகப் பொறுப்பேற்றார். இவரது பதவிக்காலத்தில், 2022 ஆம் நிதி ஆண்டில், இந்திய உருக்கு ஆலை முதன்முறையாக ரூ. 1 லட்சம் கோடிக்கு மேல் விற்று இந்திய நிறுவனங்களின் மேட்டூக்குடிச் சங்கத்தில் இடம் பெற்றது.  
2023 ஆம் ஆண்டில், *ETPrime* மகளிர் தலைமை விருதுகளில் இவர் 'ஆண்டின் சிறந்த தலைமை நிர்வாக அதிகாரி' விருதைப் பெற்றார்.
# வலைவாசல்:சமணம்/சமண அறிஞர்/1

<div>
</div>  
**ஆச்சாரியர் குந்தகுந்தர்**, சமணத்தின் பிரிவான திகம்பரத் துறவியும், ஆச்சாரியரும் மற்றும் மெய்யியல் அறிஞரும் ஆவார். இவர் சமயச்சாரம், நியாயசாரம், பஞ்சசுதிதிகாயசாரம், பிரவசனசாரம் போன்ற சமண சமயத் தத்துவ நூல்களை இயற்றியவர். இவர் ஆந்திரப்பிரதேசத்தின் *கொண்டகுந்தா* கிராமத்தில் பிறந்தவராக கருதப்படுகிறார்.  
| <div>**...காப்பகம்** | <div>**...பரிந்துரை**
</div> | } |
| --- | --- | --- |  
<noinclude>  
</noinclude>
# வலைவாசல்:சமணம்/சமண அறிஞர்/2

<div>
</div>  
**ஆச்சாரிய வீரசேனர்** 8 ஆம் நூற்றாண்டைச் சேர்ந்த இந்திய கணித மேதை. இவர் சமண மெய்யியல் அறிஞர் மற்றும் ஆச்சார்யருக்குத் தகுந்த வரிசையைச் சேர்ந்த ஒரு திகம்பர சாதுவும் ஆவார். இவர் ஒரு சிறந்த சொற்பொழிவாளர் மற்றும் கவிஞரும் ஆவார். வீரசேனர், தென்னகத்தில் சைன இலக்கிய மறுமலர்ச்சிக்கு காரணமாக இருந்தவர்களுள் தலையாயவரான குந்தகுந்தர் ஆச்சாரிய பரம்பரையைச் சேர்ந்தவர். இவரது மாணவர் ஜினசேனர் ஆவார்.  
| <div>**...காப்பகம்** | <div>**...பரிந்துரை**
</div> | } |
| --- | --- | --- |  
<noinclude>  
</noinclude>
# வலைவாசல்:சமணம்/சமண அறிஞர்/3

<div>
</div>  
**ஜினசேனர்** (**Jinasena**) கிபி 9ஆம் நூற்றாண்டில் வாழ்ந்த திகம்பர சமணத் துறவியும், வட மொழி அறிஞரும் ஆவார். இவர் ஆதிபுராணம், மகாபுராணம் மற்றும் அரிவம்ச புராணம் ஆகிய மூன்று சமணப் புராணங்களை சமஸ்கிருத மொழியில் இயற்றியவர் ஆவார்.  
திகம்பர சமணப் பிரிவின் **அறுகோணம்** (Shatkhandagama) எனும் முக்கியத் தத்துவ நூலுக்கு விளக்க உரை எழுதிய வீரசேனரின் மாணவர் சினசேனர் ஆவார். மேலும் சினசேனர் அரிவம்ச புராணத்தையும் இயற்றியுள்ளார். மேலும் எளிய மக்களுக்கான தர்மசாஸ்திரம் எனும் நீதி நூலை இயற்றியுள்ளார். இராஷ்டிரகூடர் மன்னர் அமோகவர்சன் இவரது சீடர் ஆவர்.  
| <div>**...காப்பகம்** | <div>**...பரிந்துரை**
</div> | } |
| --- | --- | --- |  
<noinclude>  
</noinclude>
# கிருயெல்லா

**கிருயெல்லா** அல்லது **க்ருயெல்லா** என்பது 2021 ஆம் ஆண்டு திரைக்கு வந்த அமெரிக்க நாட்டு குற்றவியல் நகைச்சுவைத் திரைப்படம் ஆகும். இது 'டோடி சிமித்' என்பவர் எழுத்தில் 1956 ஆம் ஆண்டு வெளியான புதின கதையான தி ஹண்ட்ரெட் அண்ட் ஒன் டால்மேஷனின் தோன்றியா 'கிருயெல்லா டே வில்' என்ற கதாபாத்திரத்தை அடிப்படையாகக் கொண்டு உருவாக்கப்பட்டுள்ளது. இந்த திரைப்படத்தை வால்ட் டிஸ்னி பிக்சர்ஸ், மார்க் பிளாட் புரொடக்ஷன்ஸ் மற்றும் கன் பிலிம்ஸ் நிறுவனங்கள் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்தது.  
இப்படமானது கிரேக் கில்லெஸ்பி என்பவர் இயக்கத்தில், டானா பாக்சு மற்றும் டோனி மெக்னமாரா ஆகியோரின் திரைக்கதையில் அலின் பிரோஷ் மெக்கென்னா, கெல்லி மார்செல் மற்றும் இசுடீவ் ஜிஸிஸ் கதையில் உருவாக்கப்பட்டுளள்து. எம்மா ஸ்டோன் என்பவர் என்ற முதன்மை கதாபாத்திரத்தில் நடிக்க இவருடன் எம்மா தாம்சன், ஜோயல் ஃப்ரை, பால் வால்டர் ஹவுசர், எமிலி பீச்சாம், கிர்பி ஹோவெல் பாப்டிஸ்ட், மார்க் ஸ்ட்ரோங் போன்ற பலர் நடித்துள்ளார்கள். இந்த திரைப்படமானது 1970 ஆம் ஆண்டு லண்டனில் நடப்பது போன்று சித்தரிக்கப்பட்டுள்ளது. இது எஸ்டெல்லா மில்லர் என்பவரையும் அவரது கனவான ஆடை வடிவமைப்பு பற்றியும் சொல்லப்படுகின்றது. இவர் எப்படி எதனால் 'கிருயெல்லா டே வில்' என அழைக்கப்பட்டு ஒரு பிரபல ஆடை வடிவமைப்பாளராக மாற வழிவகுக்குகின்றது என்பது தான் கதை.  
கிருயெல்லா படம் லாஸ் ஏஞ்சல்ஸில் 18 மே 2021 அன்று திரையிடப்பட்டது, கோவிட்-19 பெருந்தொற்று நோய் தொடங்கிய பிறகு வெளியாகும் திரைப்படம் என்பதனால் பலரின் கவனம் இப்படம் மீது இருந்தது, அதனால் பெரிய சிவப்பு கம்பள நிகழ்வு மூலம் அமெரிக்காவில் உள்ள திரையரங்குகளிலும் மற்றும் மே 28 அன்று டிஸ்னி+ ஓடிடி தளத்திலும் வெளியானது. இந்த படம் விமர்சகர்களிடமிருந்து கலவையான நேர்மறை விமர்சனங்களை பெற்று உலகளவில் $224 மில்லியனுக்கும் அதிகமாக வசூலித்துள்ளது, இது 2021 ஆம் ஆண்டின் அதிக வசூல் செய்த ஏழாவது படமாக அமைந்தது. இந்த படம் இந்தியாவில் ஆகஸ்ட் 27 இல் தமிழ், தெலுங்கு, ஹிந்தி மற்றும் ஆங்கில மொழிகளில் டிஸ்னி+ ஹாட் ஸ்டார் என்ற ஓடிடி தளத்தில் வெளியானது.
# பெனாசீர் பூட்டோ சாகீத் இளைஞர் மேம்பாட்டுத் திட்டம்

**பெனாசீர் பூட்டோ சாகீத் இளைஞர் மேம்பாட்டுத் திட்டம்** (*Benazir Bhutto Shaheed Youth Development Program*) என்பது பாக்கித்தான் நாட்டின் சிந்து மாகாண அரசாங்கத்தில் நடைமுறைப்படுத்தப்பட்டு வரும் வேலையற்றவர்களுக்கான ஒரு பயிற்சித் திட்டமாகும். 2012 ஆம் ஆண்டில் 46,000 பேர் இத்திட்டத்தில் பங்கேற்க தகுதி பெற்றனர்.
# பெனாசீர் பூட்டோ சாகீத் இளைஞர் மேம்பாட்டுத் திட்டம்

## அலுவலர்கள்

- செயலர்: வாசிம் அகமது உர்சானி
- மாகாண ஒருங்கிணைப்பாளர்: முகமது சாரிப் சாயிக்
- துணை மாகாண ஒருங்கிணைப்பாளர் (தனியார் துறை பயிற்சிப் பிரிவு): கான் முகமது துனியோ
- மேலாளர் : முகமது அர்சலான் அசுலாம்
# தூங்காதே தம்பி தூங்காதே (வெளிவராத திரைப்படம்)

**தூங்காதே தம்பி தூங்காதே** என்பது ஒரு வெளியிடப்படாத தமிழ் திரைப்படமாகும். எம்ஜி.ஆர் பிக்சர்ஸ் என்ற பதாகையின் கீழ் இரண்டாவதாக ம. கோ. இராமச்சந்திரன் இப்படத்தைத் தயாரித்து இயக்கி 1959 ஆம் ஆண்டு வெளியிடவிருந்தார். இப்படத்திற்கான கதையை வி. பி. இராமன் எழுத, உரையாடலை கண்ணதாசன், ரவீந்திரன் ஆகியோர் எழுதினர். படத்திற்கான இசையை எஸ். எம். சுப்பையா அமைக்க பாடல்களை கண்ணதாசனும், வித்வான் வே. இலட்சுமணனும் எழுதினர்.
# தூங்காதே தம்பி தூங்காதே (வெளிவராத திரைப்படம்)

## நடிகர்கள்

- எம். ஜி. ராமச்சந்திரன்
- பி. சரோஜாதேவி
- எம். என். நம்பியார்
- எம். என். ராஜம்
- பக்கிரிசாமி
- சகுந்தலா
- புஷ்பலதா
# தூங்காதே தம்பி தூங்காதே (வெளிவராத திரைப்படம்)

## முடக்கம்

1958ஆம் ஆண்டு சீர்காழியில் ஒரு நாடகத்தில் நடித்துக் கொண்டிருக்கும் போது எம். ஜி. ஆருக்கு ஒரு விபத்து ஏற்பட்டது. அது குணமடைய ஆறு மாதங்கள் அவர் ஓய்வில் இருக்கவேண்டி வந்தது. அதனால் *பொன்னியின் செல்வன்*, *மலைநாட்டு இளவரசன்*, *சிரிக்கும் சிலை*, *சிலம்புக் குகை*, போன்ற மற்றப் படங்களுடன் தூங்காதே தம்பி தூங்காதே தயாரிப்பும் முடக்கப்பட்டது.
# திரைப்படத்துறையில் கோவிட்-19 தொற்றுநோயின் தாக்கம்

இது 2020 ஆம் ஆண்டில் கோவிட்-19 பெருந்தொற்று நோய் காரணமாக திரைப்படத்துறையில் கணிசமான தாக்கத்தை ஏற்படுத்தியுள்ளது, இதனால் திரைப்படத்துறையில் பணிபுரிந்த அணைத்து கலைத் துறையினர்களும் அதன் தாக்கத்தை எதிர்கொண்டனர். இந்த தோற்று நோய் காரணமாக உலகம் முழுவதும் திரையரங்குகள் மற்றும் படப்பிடிப்புத் தளங்கள் மூடப்பட்டுள்ளன, விழாக்கள் ரத்து செய்யப்பட்டுள்ளன அல்லது ஒத்திவைக்கப்பட்டுள்ளன, மேலும் திரைப்பட வெளியீடு திகதிகள் மாற்றப்பட்டன அல்லது காலவரையின்றி தாமதப்படுத்தப்பட்டுள்ளன.  
திரையரங்குகள் மூடப்பட்டதால் உலகளாவிய ரீதியாக திரைபபட வசூல் பில்லியன் டாலர்கள் குறைந்துவிட்டது, ஆனால் ஓடிடி தளங்களின் புகழ் கணிசமாக அதிகரித்துள்ளது மற்றும் திரைப்பட கண்காட்சியாளர்களின் பங்குகளும் குறிப்பிட்ட அளவில் குறைந்துள்ளன. மார்ச் 2020 நடுப்பகுதியில் இருந்து வெளியிட திட்டமிடப்பட்ட பல திரைப்படங்கள் உலகம் முழுவதும் ஒத்திவைக்கப்பட்டன அல்லது ரத்து செய்யப்பட்டு மற்றும் திரைப்பட தயாரிப்புகளும் நிறுத்தப்பட்டன.  
தமிழகத் திரைப்படத்துறையில் 2020 ஆம் ஆண்டில் வெளியான தர்பார் என்ற படம் 250 கோடி ரூபாவை வசூல் செய்தது. இந்த படம் 9 சனவரி 2020 இல் வெளியானது. அதாவது கோவிட்-19 பெருந்தொற்று காரணமாக திரையரங்குகள் மூடுவதற்கு இரண்டு மாதங்களுக்கு முன்பு வெளியானது. இந்த ஆண்டில் 'எயிட் ஹுன்ட்ரேட்' என்ற சீனத் திரைப்படம் உலகளவில் $468 மில்லியன் வசூல் செய்தது. இது ஆண்டில் அதிக வசூல் செய்த படங்களில் ஹாலிவுட் திரைப்படம் அல்லாத படம் ஆகும். மார்ச் 2020 ஆரம்பத்தில் தொற்றுநோயின் விளைவாக உலகளாவிய வசூல் ரீதியாக 5 பில்லியன் அமெரிக்க டாலர்களை இழக்கக்கூடும் என்று கணிக்கப்பட்டது.
# கிருஷ்ணா கௌர்

## அரசியல் வாழ்க்கை

தனது மாமனார் பாபுலால் கௌருக்குப் பிறகு 2018 ஆம் ஆண்டில், மத்திய பிரதேச சட்டமன்றத் தேர்தலில் கோவிந்த்புரா தொகுதியில் வெற்றி பெற்றார். அவர் இந்திய தேசிய காங்கிரசு வேட்பாளர் கிரீஷ் சர்மாவை 46,359 வாக்குகள் வித்தியாசத்தில் தோற்கடித்தார்.
# கிருஷ்ணா கௌர்

## சொந்த வாழ்க்கை வாழ்க்கை

கௌர் மூத்த அரசியல்வாதியான பாபுலால் கௌரின் மகன் புருஷோத்தம் கௌர் என்பவரை மணந்தார். புருஷோத்தம் கௌர் 2004இல் இறந்தார்.
# நொமுரா சொறி மீன்

**நொமுரா சொறி மீன்** (Nomura's jellyfish (யப்பானிய மொழி: エチゼンクラゲ) என்பது ஒரு மிகப்பெரிய ரைசோஸ்டோமே சொறி மீன் ஆகும். இது சிங்கப்பிடறி சொறி மீனின் அளவை ஒத்தது. இது உலகின் மிகப்பெரிய கடற்காஞ்சொறி ஆகும். இது உண்ணத்தக்கது என்றாலும் சுவையான உணவாக கருதப்படுவது இல்லை.
# நொமுரா சொறி மீன்

## கண்ணோட்டம்

இந்த சொறி மீன் முழுமையாக வளரும் போது அதன் விட்டம் சராசரி மனிதனின் உயரத்தை விட சற்று அதிகமாக இருக்கும். யப்பான் நாட்டைச் சேர்ந்த மீனியல் வல்லுனரான கனிச்சி நோமுரா என்பவர்தான் 1921 திசம்பர் தொடக்கத்தில் இந்த மாபெரும் சொறி மீனை அடையாளம் கண்டார். கடல் நீர் கொள்ளும் ஒரு மரப்பீப்பாயில் இதை பிடித்துவைத்து ஆய்வு செய்தார். இதனால் இந்த மீனுக்கு இவரது பெயர் வைக்கப்பட்டது.  
2 மீட்டர் வரை வளர்ந்து வரை எடை கொண்டதாக நொமுரா சொறி மீன் உள்ளது. இது முதன்மையாக மஞ்சள் கடல் மற்றும் கிழக்கு சீனக் கடலில் சீனா மற்றும் ஜப்பான் இடையே உள்ள கடற்பகுதியில் வாழ்கிறது. நோமுரா சொறி மீன்களின் எண்ணிக்கை அதிகரிப்பதற்கான காரணங்களில் காலநிலை மாற்றம், அதிகப்படியான மீன்பிடித்தலால் இவற்றை உட்கொள்ளும் மீன்களின் எண்ணிக்கைக் குறைதல், கடலோரங்களில் ஏற்படும் மாற்றம் ஆகியவை என்று தெரியவருகிறது.
# நொமுரா சொறி மீன்

## பயன்கள்

இவற்றின் எண்ணிக்கை அண்மைய காலங்களில் அதிகரித்ததிலிருந்து, இவற்றின் பயன்களைக் கண்டறிய ஆராய்ச்சி நடந்து வருகிறது. ஒவ்வொரு ஆண்டும் இந்த இனங்கள் யப்பானிய மீன்வளத்திற்கு கடுமையான பாதிப்பை ஏற்படுத்துகின்றன, எனவே இவற்றின் படையெடுப்பை ஒரு வளமாக மாற்றுவதில் வெற்றிகண்டால் ஒரு பொருளாதார தீர்வு காணப்படலாம்.
# நொமுரா சொறி மீன்

## பயன்கள்

### உணவாக

யப்பானிய நிறுவனமான டாங்கோ ஜெர்சி டெய்ரி நொமுரா சொறிமீன்களைப் பயன்படுத்தி வெண்ணிலா மற்றும் சொறிமீன் பனிக்கூழை உற்பத்தி செய்கிறது. இந்த சொறி மீனினில் உள்ள நச்சுப் பகுதிகளை நன்கு சுத்தம் செய்து சமைக்காவிட்டால் ஆபத்தாக மாறும் வாய்ப்பு உள்ளது.
# நொமுரா சொறி மீன்

## பயன்கள்

### மருத்துவ பயன்பாடு

கீல்வாதம் போன்ற மூட்டு நோய்க்கு சிகிச்சையளிக்க நோமுரா சொறி மீன்களின் புரதங்களை பயன்படுத்த ஆய்வு செய்யப்படுகிறது.
# நீடில்ஸ் இண்டஸ்ட்ரீஸ் (இந்தியா) பிரைவேட் லிமிடெட்

**நீடில்ஸ் இண்டஸ்ட்ரீஸ் (இந்தியா) பிரைவேட் லிமிடெட்** (*Needle Industries (India) Private Limited*) என்பது இந்திய ஒன்றியம், தமிழ்நாட்டின், நீலகிரி மாவட்டம் எள்ளநல்லி என்ற ஊரில் உள்ள உலகின் பெரிய ஊசி தயாரிப்பு நிறுவனங்களில் ஒன்று ஆகும். இது **போனி** (PONY) என்ற வணிக முத்திரையில் தன் பொருட்களை சந்தைப்படுத்துகிறது.
# வலைவாசல்:சமணம்/சான்றோர் கூற்று/3

<div>
</div>
- சமணம் வைதீகப் பிராமணியத்திலிருந்து கிளைத்த புதுப்பிரிவல்ல. இது விவசாயிகளும், மாடுகளையும் பசுக்களையும் மதித்தவர்களுமான ஒரு மக்கள் திரளுக்குச் சொந்தமானது.
- எர்மான் சாக்கோபி, *Faith & Philosophy of Jainism*, பக். 18  
| <div>**...காப்பகம்** | <div>**...பரிந்துரை**
</div> | } |
| --- | --- | --- |  
<noinclude>  
</noinclude>
# ஜவஹர்லால் நேரு மகளிர் கல்லூரி, உளுந்தூர்பேட்டை

**ஜவஹர்லால் நேரு மகளிர் கல்லூரி** கள்ளக்குறிச்சி மாவட்டத்தில் திருச்சி - சென்னை சாலையில் உளுந்தூர்பேட்டையில் பாலி எனும் இடத்தில் அமைந்துள்ளது. 2011 ஆம் ஆண்டு முதல் நடத்தப்பட்டுவருகிறது.
. இது அண்ணாமலை பல்கலைக்கழகத்தின் இணைவுக் கல்லூரி.
# ஜவஹர்லால் நேரு மகளிர் கல்லூரி, உளுந்தூர்பேட்டை

## இளங்கலை

- இளங்கலை தமிழ்
- இளங்கலை ஆங்கிலம்
- இளங்கலை வியாபார நிர்வாகம்
- இளங்கலை கணினி பயன்பாட்டியல் (BCA)
- இளங்கலை வணிகவியல் & கணினி பயன்பாட்டியல் (B.Com (C.A))
- இளங்கலை வணிகவியல்
- இளங்கலை கணிதம்
- இளங்கலை கணினி அறிவியல்
- இளங்கலை இயற்பியல்
- இளங்கலை வேதியியல்
- இளங்கலை நுண்ணுயிரியல்
# ஜவஹர்லால் நேரு மகளிர் கல்லூரி, உளுந்தூர்பேட்டை

## முதுகலை

- முதுகலை ஆங்கிலம்
- முதுகலை வணிகவியல்
- முதுகலை கணினி அறிவியல்
- முதுகலை கணிதம்.
# வலைவாசல்:சமணம்/சான்றோர் கூற்று/4

<div>
</div>
- சமணம் உயர் ஒழுங்குமுறைப்பட்டதாயுள்ளது. அதன் முக்கிய போதனைகள் அறிவியலை அடிப்படையாகக் கொண்டவை. அறிவியல் அறிவு முன்னேற்றமடையும் அளவுக்கு சமணப் போதனைகள் நிரூபிக்கப்படும்.
- *L. P. தெசெடோரி*, இத்தாலி.  
| <div>**...காப்பகம்** | <div>**...பரிந்துரை**
</div> | } |
| --- | --- | --- |  
<noinclude>  
</noinclude>
# பினாய் பாசு

**பினாய் கிருஷ்ண பாசு** (**Benoy Krishna Basu)** அல்லது **பினாய் பாசு** அல்லது **பினாய் போசு** என்றும் அழைக்கப்படும் இவர் (11 செப்டம்பர் 1908 - 13 டிசம்பர் 1930) இந்தியாவில் பிரித்தானிய ஆட்சிக்கு எதிரான தீவிரமாக இருந்த ஓர் இந்திய புரட்சியாளர் ஆவார். தினேஷ் குப்தா, பாதல் குப்தா ஆகியோருடன் சேர்ந்து இவர் கொல்கத்தாவின் செயலகக் கட்டடத்தின் மீது தாக்குதலில் ஈடுபட்டார்.
# பினாய் பாசு

## ஆரம்ப கால வாழ்க்கை

பாசு, வங்கதேசத்தில் முன்சிகஞ்ச் மாவட்டத்திலுள்ள ரோகித்பாக் கிராமத்தில் 1908 செப்டம்பர் 11 அன்று பிறந்தார். இவரது தந்தை, ரேபதிமோகன் பாசு ஒரு பொறியாளராவார்.  
டாக்காவில் தனது மெட்ரிகுலேச்னில் தேர்ச்சி பெற்ற பிறகு, இவர் மிட்போர்ட் மருத்துவப் பள்ளியில் (இப்போது சர் சலீமுல்லா மருத்துவக் கல்லூரி ) சேர்ந்தார். டாக்காவின் புரட்சியாளரான ஹேமச்சந்திர கோசின் செல்வாக்கின் கீழ் யுகாந்தர் கட்சியுடன் நெருக்கமாக இணைந்திருந்த ஒரு இரகசிய சமுதாயமான 'முக்தி சங்கத்தில்' சேர்ந்தார். புரட்சிகர நடவடிக்கைகளோடு இவருக்கு தொடர்பு இருந்ததால் இவரால் மருத்துவப் படிப்பை முடிக்க முடியவில்லை.
# பினாய் பாசு

## புரட்சிகர நடவடிக்கைகள்

இவரும், இவரது சக புரட்சியாளர்களும் 1928 இல் நடந்த இந்திய தேசிய காங்கிரசின் கொல்கத்தா மாநாட்டின் போது சுபாஷ் சந்திர போஸால் ஏற்பாடு செய்யப்பட்ட வங்காள தொண்டர் படையில் சேர்ந்தனர். பின்னர், இவர், டாக்காவில் அந்த அமைப்பின் உள்ளூர் பிரிவைத் தொடங்கினார். பின்னர், வங்காளத் தொண்டர் படை மிகவும் சுறுசுறுப்பான புரட்சிகர சங்கமாக மாறி, வங்காளத்தில் காவல்துறை அடக்குமுறைக்கு எதிராக, குறிப்பாக பல்வேறு சிறைகளில் உள்ள அரசியல் கைதிகளை மனிதாபிமானமற்ற வகையில் நடத்துவதற்கு எதிராக "சுதந்திர நடவடிக்கை" என்ற திட்டத்தை தயாரித்தனர்.  
புரட்சிக் குழு மூத்த காவல்துறை அதிகாரி லோமானைக் கொல்லத் திட்டமிட்டது. அவர் மருத்துவச் சிகிச்சை பெற்று வந்த மருத்துவமனையில் 29 ஆகஸ்ட் 1930 அன்று, பாதுகாப்பை மீறி சுட்டார். லோமேன் உடனடியாக இறந்தார்.
# பினாய் பாசு

## கடைசித் தாக்குதல்

சிறைச்சாலைகளில் உள்ள கைதிகளை கொடூரமாக ஒடுக்குவதில் பிரபலமாக இருந்த சிறைத்துறை காவல்துறை இயக்குநர் கர்னல் என்.எஸ். சிம்ப்சனை தொண்டர் படை குறிவைத்தது. புரட்சியாளர்கள் அவரை கொலை செய்ய மட்டுமே நினைத்தனர். ஆனால் செயலகக் கட்டிடம் மீது ஒரு தாக்குதலைத் துவங்குவதன் மூலம் பிரித்தானிய அதிகாரிகள் வட்டாரங்களில் ஒரு பயத்தை ஏற்படுத்த நினைத்தனர்.  
8 டிசம்பர் 1930 இல், இவர், தினேஷ் குப்தா, பாதல் குப்தா ஆகியோருடன் ஐரோப்பிய உடையில், எழுத்தாளர் கட்டிடத்திற்குள் நுழைந்து சிம்ப்சனை சுட்டுக் கொன்றனர். அருகில் இருந்த காவல்துறையினர் இவர்களை நோக்கி துப்பாக்கியால் சுட்டனர்.  
விரைவில் காவலர்கள் இவர்களை வளைத்தனர். எனினும், மூவரையும் கைது செய்ய விரும்பவில்லை. பாதல் குப்தா பொட்டாசியம் சயனைடு அருந்தினார். அதே நேரத்தில் தினேஷ் குப்தாவும் இவரும் தங்கள் சொந்த துப்பாக்கியால் சுட்டுக்கொண்டனர். தினேஷ் உயிருக்கு ஆபத்தான காயத்திலிருந்து தப்பினார். பின்னர் குற்றம் சாட்டப்பட்டு மரண தண்டனை விதிக்கப்பட்டார். இவர் மருத்துவமனைக்கு கொண்டு செல்லப்பட்டு 13 டிசம்பர் 1930 அன்று இறந்தார்.
# பினாய் பாசு

## முக்கியத்துவம்

பினாய், பாதல், தினேஷ் ஆகியோரின் தியாகம் குறிப்பாக வங்காளத்திலும் பொதுவாக இந்தியாவில் மேலும் புரட்சிகர நடவடிக்கைகளை ஊக்குவித்தது.  
இந்திய சுதந்திரத்திற்குப் பிறகு, டல்கௌசி சதுக்கத்திற்கு பினாய்-பாதல்-தினேஷ் மூவரின் பெயரால் 'பிபிடி பாக்' என்று பெயரிடப்பட்டது. இவர்களின் தாக்குதலின் நினைவாக, எழுத்தாளர்கள் கட்டிடத்தின் முதல் தளத்தின் சுவரில் ஒரு தகடு பொறிக்கப்பட்டது.
# பினாய் பாசு

## இதையும் காண்க

- தினேஷ் குப்தா
- பாதல் குப்தா
# பாதல் குப்தா

**பாதல் குப்தா** (*Badal Gupta*) ( *Badol Gupto*), உண்மையான பெயர் சுதிர் குப்தா (1912 - 8 திசம்பர் 1930), இந்தியாவில் பிரித்தானிய ஆட்சிக்கு எதிரான தீவிரமாக இருந்த ஓர் இந்திய புரட்சியாளர் ஆவார். தினேஷ் குப்தா, பினாய் பாசு ஆகியோருடன் சேர்ந்து இவர் கொல்கத்தாவின் செயலகக் கட்டடத்தின் மீது தாக்குதலில் ஈடுபட்டார்.
# பாதல் குப்தா

## ஆரம்ப நடவடிக்கைகள்

பாதல் குப்தா, தற்போதைய வங்காளதேசத்தின் டாக்கா மாவட்டத்திலுள்ள (தற்போதைய முன்சிகஞ்ச் மாவட்டம்) விக்ரம்பூர் பகுதியில் உள்ள பூர்பா சிமுலியா (கிழக்கு சிமுலியா) என்ற கிராமத்தில் பிறந்தார். ஆலிப்பூர் வெடிகுண்டு வழக்கில் தொடர்புடைய மற்றும் இரிஷி அரவிந்த கோசுடன் சிறையில் இருந்த இவரது இரண்டு தந்தை வழி மாமாக்களான மறைந்த தரணிநாத் குப்தா, நாகேந்திரநாத் குப்தா ஆகியோரின் புரட்சிகர நடவடிக்கைகளால் இவர் தாக்கமடைந்தார். 1928இல் இவர், சுபாஷ் சந்திர போஸால் ஏற்பாடு செய்யப்பட்ட வங்காள தொண்டர் படையில் சேர்ந்தார்.
# பாதல் குப்தா

## கடைசித் தாக்குதல்

சிறைச்சாலைகளில் உள்ள கைதிகளை கொடூரமாக ஒடுக்குவதில் பிரபலமாக இருந்த சிறைத்துறை காவல்துறை இயக்குநர் கர்னல் என்.எஸ். சிம்ப்சனை தொண்டர் படை குறிவைத்தது. புரட்சியாளர்கள் அவரை கொலை செய்ய மட்டுமே நினைத்தனர். ஆனால் செயலகக் கட்டிடம் மீது ஒரு தாக்குதலைத் துவங்குவதன் மூலம் பிரித்தானிய அதிகாரிகள் வட்டாரங்களில் ஒரு பயத்தை ஏற்படுத்த நினைத்தனர்.  
8 டிசம்பர் 1930 இல், இவர், தினேஷ் குப்தா, பினாய் பாசு ஆகியோருடன் ஐரோப்பிய உடையில், எழுத்தாளர் கட்டிடத்திற்குள் நுழைந்து சிம்ப்சனை சுட்டுக் கொன்றனர். அருகில் இருந்த காவல்துறையினர் இவர்களை நோக்கி துப்பாக்கியால் சுட்டனர்.  
விரைவில் காவலர்கள் இவர்களை வளைத்தனர். எனினும், மூவரையும் கைது செய்ய விரும்பவில்லை. இவர் பொட்டாசியம் சயனைடு அருந்தினார். அதே நேரத்தில் தினேஷ் குப்தாவும் பினாய் பாசுவும் தங்கள் சொந்த துப்பாக்கியால் சுட்டுக்கொண்டனர். தினேஷ் உயிருக்கு ஆபத்தான காயத்திலிருந்து தப்பினார். பின்னர் குற்றம் சாட்டப்பட்டு மரண தண்டனை விதிக்கப்பட்டார். இவர் சம்பவ இடத்திலேயே இறந்தார். இந்தச் சம்பவம் நடந்தபோது இவருக்கு 18 வயதுதான் நிரம்பியிருந்தது.
# பாதல் குப்தா

## முக்கியத்துவம்

பினாய், பாதல், தினேஷ் ஆகியோரின் தியாகம் குறிப்பாக வங்காளத்திலும் பொதுவாக இந்தியாவில் மேலும் புரட்சிகர நடவடிக்கைகளை ஊக்குவித்தது.  
இந்திய சுதந்திரத்திற்குப் பிறகு, டல்கௌசி சதுக்கத்திற்கு பினாய்-பாதல்-தினேஷ் மூவரின் பெயரால் 'பிபிடி பாக்' என்று பெயரிடப்பட்டது. இவர்களின் எழுத்தாளர்களின் தாக்குதலின் நினைவாக, எழுத்தாளர்கள் கட்டிடத்தின் முதல் தளத்தின் சுவரில் ஒரு தகடு பொறிக்கப்பட்டது.
# பாதல் குப்தா

## இதையும் பார்க்க

- தினேஷ் குப்தா
- பினாய் பாசு
# செர் முகம்மது அப்பாஸ் ஸ்தானிக்சாய்

**செர் முகம்மது அப்பாஸ் ஸ்தானிக்சாய்** (**Sher Mohammad Abbas Stanikzai**), கத்தார் நாட்டின் தோகாவில் உள்ள தாலிபான்களின் அரசியல் அலுவலகத்தின் நடப்புத் தலைவர் ஆவார்.
# செர் முகம்மது அப்பாஸ் ஸ்தானிக்சாய்

## இளமை

பஷ்தூன் இனத்தின் பல உட்பிரிவுகளில் ஒன்றான ஸ்தானிக்சாய் உட்பிரிவில், ஆப்கானித்தானின் லோகார் மாகாணம், பராக்கி பராக் மாவட்டத்தில் பிறந்தவர் செர் முகம்மது அப்பாஸ். அரசியல் அறிவியல் பாடத்தில் முதுகலை படிப்பு முடித்த முகமது அப்பாஸ், இந்தியாவில் உள்ள இந்திய மிலிட்டேரி அகாதமியில் இராணுவக் கல்வி பயின்றார். இவர் 1979-1989களில் நடைபெற்ற ஆப்கான்-சோவியத் போரில் பங்கு கொண்டவர்.
# செர் முகம்மது அப்பாஸ் ஸ்தானிக்சாய்

## தாலிபான்கள் ஆட்சியில் (1996-2001)

ஆப்கானித்தானை ஆண்ட தாலிபான்களின் அரசில் (1996–2001) செர் முகம்மது அப்பாஸ் ஸ்தானிக்சாய் வெளியுறவுத் துறை துணை அமைச்சராகவும், பின் நல்வாழ்வுத் துறை துணை அமைச்சராகவும் இருந்தவர். ஆங்கில மொழிப் புலமைக் கொண்ட செர் முகம்மது அப்பாஸ் அடிக்கடி வெளிநாட்டு ஊடகங்களில் பேட்டி அளிப்பவராகவும், தாலிபான்களின் செய்தி தொடர்பாளர்களாகவும், மொழிபெயர்ப்பாளராகவும் பணியாற்றியவர்.  
இவர் 1996-இல் தற்காலிக வெளியுறவுத் துறை அமைச்சராக, அமெரிக்க அதிபர் பில் கிளிண்டன் நிர்வாகத்தை சந்தித்து ஆப்கானித்தானத்துடன் அரசியல் ஆதரவை விரிவாக்க வலியுறுத்தியவர்.
# செர் முகம்மது அப்பாஸ் ஸ்தானிக்சாய்

## 2021ஆம் ஆண்டில் அரசியல்

2020 தோகா ஒப்பந்தப்படி அமெரிக்கா தனது துருப்புகளை 31 ஆகஸ்டு 2021 தேதிக்குள் ஆப்கானை விட்டு வெளியேற முடிவு செய்தது. அதன் பிறகு நாட்டில் தாலிபான்களின் புதிய அரசிற்கு ஆதரவு கோரும் வகையில் 18,19 சூலை 2021களில் இவர் சீனா சென்று சீன அரசு மற்றும் அரசியல்வாதிகளுடன் கலந்து பேசினார்.
# செர் முகம்மது அப்பாஸ் ஸ்தானிக்சாய்

## தாலிபான் ஆட்சி (2021-)

செர் முகம்மது அப்பாஸ் ஸ்தானிக்சாய் 30 ஆகஸ்டு 2021 அன்று ஆப்கானித்தான் தொலைக்காட்சி மற்றும் வானொலியில், தாலிபான்கள் அமெரிக்கா, நேட்டோ நாடுகள் மற்றும் இந்தியாவுடன் நட்புறவு கொள்வதாகவும், பாகிஸ்தான்-இந்தியா இடையேயான பனிப்போரில், ஆப்கானித்தானை பாகிஸ்தான் பயன்படுத்த அனுமதிக்க மாட்டோம் என்று கூறினார். மேலும் ஆப்கானில் சீக்கியர்கள் மற்றும் இந்துக்கள் பாதுகாப்புடன் வாழ அனுமதிக்கப்படுவார்கள், எனவே ஆப்கானை விட்டுச்சென்றவர்கள் மீண்டும் திரும்புங்கள் என்றும் கூறினார்.  
கடந்த சில வாரங்களுக்கு முன் ஸ்டேனக்சாய் அளித்த பேட்டியில், ஆப்கனை பொறுத்தவரை இந்தியா ஒரு மிகவும் முக்கியமான நாடு. கலாசாரம், பொருளாதாரம், அரசியல் மற்றும் வர்த்தக உறவுகளை அந்த நாட்டுடன் முன்பை போலவே தொடர விரும்புகிறோம் என்றார். ஆப்கானில் சிக்கியுள்ள இந்தியர்களுக்கு உரிய பாதுகாப்பு அளிப்பது, அவர்கள் பத்திரமாக நாடு திரும்ப நடவடிக்கை எடுப்பது, ஆப்கானிஸ்தான் மண்ணில் இந்தியாவுக்கு எதிரான நடவடிக்கைகளோ, பயங்கரவாத செயல்களோ எந்த வகையிலும் நடைபெறக் கூடாது என இந்திய தூதர் குறிப்பிட்டதாகவும், இந்த விவகாரங்களுக்கு நேர்மறையான முறையில் தீர்வு காணப்படும் என தலீபான் பிரதிநிதி செர் முகம்மது அப்பாஸ் ஸ்தானிக்சாய் கூறினார்.
# அகைந்தெ இச்சிலெமா

**அகைந்தெ இச்சிலெமா** (*Hakainde Hichilema*, பிறப்பு: 4 சூன் 1962) ஆகத்து 24, 2021 அன்று பதவியேற்ற சாம்பியா நாட்டு 7வது குடியரசுத் தலைவர்; இவர் அந்நாட்டு முதன்மையான வணிகரும் அரசியல்வாதியும் ஆவார். முந்தைய ஐந்து தேர்தல்களிலும் (2006, 2008,2011,2015,2016) தோல்வியுற்ற போதிலும் 2021ல்இ நடைபெற்ற குடியரசுத் தலைவர் தேர்தலில் 59% வாக்குகளைப் பெற்று வெற்றி பெற்றார். 2006 ஆண்டு முதல் தேசிய வளர்ச்சிக்கான ஐக்கிய கட்சியின் தலைவராக முன்னடத்தி வருகிறார்.  
தமது தேர்தல் வெற்றிக்கு முன்னதாக 2015 முதல் 2021 வரை குடியரசுத் தலைவராக விளங்கிய எட்கார் லுங்குவின் முதன்மை எதிர்கட்சித் தலைவராக இருந்தார். 11 ஏப்ரல் 2017 அன்று இச்சிலெமா நாட்டுத் துரோமிழைத்தக் குற்றத்திற்காக கைது செய்யப்பட்டு சிறையில் அடைக்கப்பட்டார். லுங்குவின் இச்செயல் தமது எதிர் கருத்துக்களை நசுக்கும் விதமான சட்டவிரோதப் போக்காக பார்க்கப்பட்டது. இந்தக் கைதிற்கு எதிராக சாம்பியாவிலும் வெளிநாடுகளிலும் பரவலான போராட்டங்கள் நிகழ்ந்தன. இதன்விளைவாக 16 ஆகத்து 2017 விடுதலை செய்யப்பட்டு நாட்டுத் துரோக குற்றச்சாட்டும் விலக்கிக் கொள்ளப்பட்டது.
# அரசு கலை மற்றும் அறிவியல் கல்லூரி, குரும்பலூர்

**அரசு கலை அறிவியல் கல்லூரி, பெரம்பலூர்.** இந்தியாவின் தமிழ்நாட்டில், பெரம்பலூர் மாவட்டம், பெரம்பலூர் புறநகர் பகுதியான குரும்பலூரில் செயல்பட்டு வரும் தமிழக அரசின் கலை அறிவியல் கல்லூரியாகும். 2014ஆம் ஆண்டில் தொடங்கப்பட்ட இக்கல்லூரி தற்போது, திருச்சிராப்பள்ளி, பாரதிதாசன் பல்கலைக்கழகத்தின் கீழ் இணைவு பெற்று ஓர் அரசு கல்லூரியாகச் செயல்படுகிறது.
# அரசு கலை மற்றும் அறிவியல் கல்லூரி, குரும்பலூர்

## துறைகள்

### இளங்கலை

- இளங்கலை தமிழ் (இலக்கியம்)
- இளங்கலை ஆங்கிலம்
- இளங்கலை வரலாறு
- இளங்கலை சுற்றுலா மற்றும் பயண மேலாண்மை
- இளநிலை கணிதம்
- இளநிலை இயற்பியல்
- இளநிலை வேதியியல்
- இளநிலை நுண்ணுயிரியல்
- இளநிலை கணினி அறிவியல்
- இளங்கலை வியாபார நிர்வாகம்
- இளங்கலை வணிகவியல்
- இளங்கலை கணினி பயன்பாட்டியல்
- இளநிலை உயிரிதொழில்நுட்பவியல்
- இளங்கலை (B.S.W.) சமூகப் பணி
# அரசு கலை மற்றும் அறிவியல் கல்லூரி, குரும்பலூர்

## துறைகள்

### முதுகலை

- முதுகலை தமிழ்
- முதுகலை ஆங்கிலம்
- முதுகலை வணிகவியல்
- முதுகலை சமூகப் பணி
# அரசு கலை மற்றும் அறிவியல் கல்லூரி, குரும்பலூர்

## துறைகள்

### ஆராய்ச்சித் துறை

- தமிழ்
- ஆங்கிலம்
- கணிதம்
- உயிரி தொழில்நுட்பவியல்
- நுண்ணுயிரியல்
- மேலாண்மை கல்வி
- வணிகம்
- சமூகக் கல்வி
# குட்டப்பட்டி

**குட்டப்பட்டி** (*Kuttapatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வடுகப்பட்டி ஊராட்சிக்கு உட்பட்ட ஒரு கிராமம் ஆகும்.
# குட்டப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், அரூரிலிருந்து 8 கிலோமீட்டர் தொலைவிலும் மாநிலத் தலைநகரான சென்னையிலிருந்து 256 கிலோமீட்டர் தொலைவிலும் அமைந்துள்ளது.
# கத்தூல் மொகமதுசாய்

**கத்தூல் மொகமதுசாய்** (*Khatool Mohammadzai*, ; பிறப்பு c. 1966) ஆப்கன் தேசியப் படையில் பிரிகேடியர் ஜெனரல் தரநிலையில் உள்ள படைத்துறை அதிகாரி. 1980களில் ஆப்கானித்தான் மக்களாட்சிக் குடியரசின் படைத்துறையில் முதல் பெண் வான்குடைப் பதாதியாகப் பயிற்சி பெற்று பணியிலமர்ந்தார். தமது வாழ்நாளில் இதுவரை 600க்கும் கூடுதலான குதித்தல்களை மேற்கொண்டுள்ளார். 1996இல் தாலிபான்கள் கைப்பற்றும் வரை படைத்துறை பயிற்சியாளராக பணியாற்றி வந்தார். 2001இல் ஐக்கிய அமெரிக்கா ஆப்கனை கைப்பற்றிய பின்னர் மீண்டும் படைத்துறையில் மீளமர்த்தப்பட்டார்.
# கத்தூல் மொகமதுசாய்

## பணி வாழ்வு

மொகமதுசாய் 1966 வாக்கில் காபுலில் பிறந்தவர். தமது உயர்நிலைப் பள்ளி முடித்தநிலையில் 1983இல் படைத்துறையில் சேர்ந்து வான்குடைப் பதாதியாகப் பயிற்சி எடுக்க முன் வந்தார். இரண்டு நாட்களில் மலைப்பகுதியில் நடந்து கடத்தல் உள்ளிட்ட மிகுந்த கடினமான பயிற்சிக்குப் பின்னர் 1984இல் தனது முதல் வான் குதித்தலை மேற்கொண்டார். ஆப்கான் சோவியத் போரின் போது, முன்னிலை களப்பணி அவருக்கு வழங்கப்படவில்லை; படைத்துறை வான்குடை பதாதிகளுக்கும் அதிரடிப் படையினருக்கும் பயிற்சியளிப்பவராகப் பணியாற்றினார். முதற்கண், கத்தூல் தனது உடல்நிலை தகுதியை மேம்படுத்திக் கொண்டு, மீண்டும் வான்குடை குதித்தலில் இறங்கினார். அமெரிக்க வான்குடை பதாதிகளுடன் பயிற்சி எடுத்துக் கொண்டார். ஆப்கன் தேசியப் படைக்கு புதிய வான்குடை பயிற்சி அமைப்பு ஏற்படுத்த வட அத்திலாந்திய ஒப்பந்த அமைப்பு அதிகாரிகளுடன் ஒருங்கிணைந்து பணியாற்றினார். 2004இல் ஆப்கானித்தான் மற்றும் பிற நாடுகளின் 35 ஆண் போட்டியாளர்களுடன் வான்குடை குதித்தலில் போட்டியிட்டு வென்றார்.
# எம். வேட்ரபட்டி

**எம். வேட்ரபட்டி** (*M Vetrapatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டம், மொரப்பூர் ஊராட்சி ஒன்றியம், மொரப்பூர் ஊராட்சிக்கு உட்பட்ட ஒரு வருவாய் கிராமம் ஆகும்.
# எம். வேட்ரபட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 28 கிலோமீட்டர் தொலைவிலும், அரூரிலிருந்து 13 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'35.7"N 78°24'53.4"E ஆகும்.
# எம். வேட்ரபட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 203 குடும்பங்களும் 814 மக்களும் வசிக்கின்றனர். இதில் 473 ஆண்களும் 341 பெண்களும் அடங்குவர்.
# மங்கலப்பட்டி, அரூர்

**மங்கலப்பட்டி** (*Mangalapatty*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கோட்டப்பட்டி ஊராட்சிக்கு உட்பட்டது.
# மங்கலப்பட்டி, அரூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 85 கிலோமீட்டர் தொலைவிலும், அரூரிலிருந்து 45 கிலோமீட்டர் தொலைவிலும் அமைந்துள்ளது.
# மங்கலப்பட்டி, அரூர்

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 83 குடும்பங்களும் 298 மக்களும் வசிக்கின்றனர். இதில் 154 ஆண்களும் 144 பெண்களும் அடங்குவர்.
# மருதிப்பட்டி

**மருதிப்பட்டி** (*Marudipatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மருதிப்பட்டி ஊராட்சிக்கு உட்பட்டது.
# மருதிப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 38 கிலோமீட்டர் தொலைவிலும், அரூரிலிருந்து 18 கிலோமீட்டர் தொலைவிலும் அமைந்துள்ளது.
# மருதிப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 499 குடும்பங்களும் 2,026 மக்களும் வசிக்கின்றனர். இதில் 1,026 ஆண்களும் 1,000 பெண்களும் அடங்குவர்.
# பிங்கி சிங் யாதவ்

## தனிப்பட்ட வாழ்க்கை

சிங் புது தில்லியில் மார்ச்சு 25, 1981ஆம் ஆண்டு பிறந்தார். இவரது தந்தை முன்னாள் அமைச்சர் பிரஜேந்திர பால் சிங் ஆவார். கல்வியியலில் இளங்கலைப் பட்டத்தினை மகாத்மா ஜோதிபா பூலே ரோகில்கந்து பல்கலைக்கழகத்திலும் சட்டப் பட்டப்படிப்பினை தீர்த்தங்கர் மகாவீர் பல்கலைக்கழகத்தில் 2008ஆம் ஆண்டு படித்து முடித்தார். இவர் மே 2010இல் பிரமோத் யாதவை மணந்தார். இவர்களுக்கு ஒரு மகன் உள்ளார்.
# பிங்கி சிங் யாதவ்

## அரசியல் வாழ்க்கை

பிங்கி சிங் முதன் முறையாக 2012ஆம் ஆண்டு நடைபெற்ற உத்தரப்பிரதேசம் சட்டமன்ற தேர்தலில் அஸ்மோலி சட்டமன்றத் தொகுதியிலிருந்து சமாஜ்வாதி கட்சியின் சார்பில் போட்டியிட்டு சட்டமன்ற உறுப்பினரானார். பின்னர் மீண்டும் 2017ஆம் ஆண்டு நடைபெற்ற தேர்தலிலும் போட்டியிட்டு சட்டமன்ற உறுப்பினரானார்.
# பிங்கி சிங் யாதவ்

## தேர்தல் வெற்றிகள்

| 01 | மார்ச் 2012 | மார்ச் 2017 | உறுப்பினர், 16 வது சட்டமன்றம் |  |
| --- | --- | --- | --- | --- |
| - | 02 | மார்ச் 2017 | பதவியில் | உறுப்பினர், 17 வது சட்டமன்றம் |
# பிங்கி சிங் யாதவ்

## இதையும் பார்க்கவும்

- அஸ்மோலி
- உத்தரப் பிரதேச சட்டப் பேரவை
# ஆயிசா அலி சோப்ரா

**ஆயிசா அலி சோப்ரா** (*Aisha Ali Chopra*) இந்தியாவின் கருநாடக மாநிலம் பெங்களூரைச் சேர்ந்த ஒரு பின்னணிப் பாடகியாவார். 1989 ஆம் ஆண்டு செப்டம்பர் மாதம் 16 ஆம் தேதியன்று இவர் பிறந்தார். பொதுவாக ஆயிசா என்று அழைக்கப்படும் இவர் பின்னணிப் பாடகியாகவும் பாடலாசிரியர் மற்றும் சமகால நடனக் கலைஞராகவும் அறியப்படுகிறார். 2017 ஆம் ஆண்டு நவம்பர் மாதத்தில் ஆயிசா தனது முதல் தனிப்பாடல் இசைத் தொகுப்பை வெளியிட்டார். தொடர்ந்து இதே ஆண்டின் நவம்பர் மாதத்தில் நாசு என்ற அடுத்த இசைத் தொகுப்பையும் வெளியிட்டார்.
# ஆயிசா அலி சோப்ரா

## ஆரம்ப கால வாழ்க்கை

இந்தியாவின் ஆந்திரப் பிரதேச மாநிலம் மதனப்பள்ளியில் பிறந்த ஆயிசா பெங்களூரு நகரில் வளர்ந்தார். ஏழாவது வயதிலிருந்தே பள்ளிக்கூடத்தில் கூட்டுப்பாடல் குழுவில் இடம்பெற்று பாடத் தொடங்கினார். எட்டு ஆண்டுகளாக குரல் இசையிலும் மற்றும் மிருதங்கத்தில் ஏழு ஆண்டுகளாகவும் கருநாடக இசையைக் கற்றுக் கொண்டே ஆயிசா இரிசி வேலி பள்ளியில் படித்தார். மேற்கத்திய கூட்டுப்பாடல் இசையையும் ஆயிசா கூடவே கற்றுக் கொண்டார். வளர்ந்து வரும் பள்ளிக்கூட ஆண்டுகளிலேயே இவர் பல்வேறு பாடல் மற்றும் நடன போட்டிகளில் பங்கேற்றார். பல்வேறு விளம்பரப் பாடல்களை வானொலி விளம்பரங்களுக்காகவும் பாடியுள்ளார். ஆயிசா பெங்களூருவில் பிரபலமான பாடல்களை ஓர் இசைக்குழுவின் பதிவுடன் பாடுகின்ற வகை பாடகராகவும் பணியாற்றியுள்ளார். பல்வேறு நவீன வகை இசைப் பாடல்களையும் ஒற்றையராகவும் பாடிவருகிறார்.
# ஆயிசா அலி சோப்ரா

## தொழில்

125 ஆவது பிறந்தநாளை கொண்டாடும் விதமாக அவோன் குரல்கள் எனப்படும் பெண்களுக்கான உலகளாவிய இணையவழி திறமைத் தேடல் மற்றும் பெண்களுக்கான பாடல் எழுதுதல் போட்டிக்காக ஆயிசா தேர்ந்தெடுக்கப்பட்டார். ஆங்காங் நாட்டில் நடைபெற்ற இப்போட்டியில் இந்தியாவின் சார்பாக இவர் கலந்து கொண்டார்.  
முதலாவது சுற்றுப் போட்டியில் உலகெங்கிலும் இருந்து 41 நாடுகளைச் சேர்ந்த 178 போட்டியாளர்கள் பங்கேற்றனர். 1.7 மில்லியனுக்கும் அதிகமான வாக்குகள் பெற்று பெங்களுரைச் சேர்ந்த 21 வயதான ஆயிசா இரண்டாவது சுற்றுக்கு வெற்றியுடன் முன்னேறினார்.  
ஆறு முறை கிராமி விருது வென்றவரும் அமெரிக்காவின் பிளாக் ஐடு பீசு என்ற இசைக்குழுவைச் சேர்ந்த முன்னணி பாடகருமான பெர்கி, சிறந்த பாடல் ஆசிரியர் தயான் வாரன், நடாசா பெதிங்பீல்டு, பிலீப்பைன்சு நாட்டைச் சேர்ந்த நடிகையும் பாடகியுமான இலியா சலோங்கா, உருசியாவின் புகழ்பெற்ற வலேரியா போன்றவர்கள் இப்போட்டியின் நடுவர்களாக இருந்தனர்.
பாப், சமகால நவீனஇசை மற்றும் இந்திய பாரம்பரிய இசை ஆகியவற்றை இணைத்து வர்த்தக முத்திரை குரலிசை பாணியுடன் தனது முதல் இசைத் தொகுப்பான அசுரடெய்ன் என்ற தனிப்பாடல் இசைத் தொகுப்பை ஆயிசா வெளியிட்டார். இரண்டு காதலர்களுக்கிடையிலான 'காதல்-வெறுப்பு' உறவை ஆராயும் இப்பாடல் தொகுப்பு 2017 ஆம் ஆண்டு செப்டம்பர் மாதம் 29 ஆம் தேதியன்று வெளியானது.
# ஆயிசா அலி சோப்ரா

## எதிர்காலத் திட்டம்

பல்வேறு நாடுகளுக்கு சுற்றுப்பயணம் செய்து பெண்களின் கல்வி மேம்பாடு, மார்பக புற்றுநோய் விழிப்புணர்வு மற்றும் குடும்ப வன்முறை விழிப்புணர்வை ஊட்டும் வகையில் பாடுவதே தனது எதிர்காலத் திட்டம் என்று அவோன் வெற்றிக்குப் பின்னர் ஆயிசா ஒரு நேர்காணலில் தெரிவித்துள்ளார்.
# சிறீகித்

**சிறீகித்** (*Sirikit*) (12 ஆகஸ்ட் 1932 ) தாய்லாந்தின் இராணி தாயாவார். இவர் மன்னர் பூமிபால் அதுல்யாதெச்ச்சின் (ஒம்பதாம் இராமா) மனைவியும், மன்னர் வச்சிரலோங்கோனின் (பத்தாம் இராமா) தாயுமவார். இவர் பாரிஸில் பூமிபாலை சந்தித்தார். அங்கு இவரது தந்தை தாய்லாந்து தூதராக இருந்தார். பூமிபால் முடிசூட்டுவதற்கு சிறிது காலம் முன்பு இவர்கள் 1950இல் திருமணம் செய்து கொண்டனர். சிறிகித் 1956ஆம் ஆண்டில் மன்னர் பௌத்த சமயத் துறவரத்தில் நுழைந்தபோது அரசாட்சி பொறுப்பாளராக நியமிக்கப்பட்டார். இவர்களுக்கு ஒரு மகனும், மூன்று மகள்களும் உள்ளனர். உலகில் நீண்ட காலம் ஆட்சி செய்த அரச தலைவராக இருந்த இவர், உலகின் மிக நீண்ட காலம் பணியாற்றிய இராணி துணைவியாரும் ஆவார். 21 ஜூலை 2012 அன்று சிறிகித் பக்கவாதத்தால் பாதிக்கப்பட்டார். பின்னர் பொது நிகழ்ச்சிகளிலிருந்து விலகினார்.
# சிறீகித்

## ஆரம்பகால வாழ்க்கையும் குடும்பமும்

சிறிகித், தனது தாய்வழி தாத்தா வொங்க்சனுபிரபந்த் பிரபு வீட்டில் ஆகஸ்ட் 12, 1932 இல் பிறந்தார். இளவரசர் கித்தியகரா வோரலக்சனா மற்றும் தாய் இலுவாங் புவா இசுனிட்வாங்சு (1909-1999) ஆகியோரின் மகனான இளவரசர் நக்கத்ரா மங்கள கித்தியகராவுக்கு மூத்த மகளும், மூன்றாவது குழந்தையுமாவார். இராணி இராம்பாய் பர்னியால் வழங்கப்பட்ட இவரது பெயரின் அர்த்தம் "கித்தியகராவின் மகத்துவம்" என்பதாகும்.  
இவருக்கு இரண்டு மூத்த சகோதரர்களும், ஒரு தங்கையும் என மூன்று உடன்பிறப்புகள் இருந்தனர்:  
- மருத்துவர், இராஜவாங்சே கல்யாணகித் கித்தியகரா, (20 செப்டம்பர் 1929 - 15 மே 1987)
- இராஜவாங்சே அதுலகித் கித்தியகரா (2 நவம்பர் 1930 - 5 மே 2004)
- இராஜவாங்சே புஸ்பா கித்தியகரா (பிறப்பு 2 ஆகஸ்ட் 1934)  
சிறிகித் பிறந்த பிறகு ஒரு வருடம் தனது தாய்வழி தாத்தா பாட்டிகளால் வளர்க்கப்பட்டார். ஏனெனில் இவரது தந்தை அமெரிக்காவின் வாஷிங்டனில் உள்ள தாய்லாந்து தூதரகத்தின் செயலாளராக பணிபுரிந்தார். இவருக்கு ஒரு வயதாக இருந்தபோது, இவருடைய பெற்றோர் தாய்லாந்துக்குத் திரும்பினர்.பேங்காக்கின் சாவோ பிரேயா ஆற்றின் அருகேயுள்ள தேவ்சு அரண்மனையில் சிறிகித் தனது குடும்பத்துடன் வசித்து வந்தார்.
# சிறீகித்

## கல்வி

நான்கு வயதில், சிறிகித் ரஜினி பள்ளியில் (சில நேரங்களில் இராணியின் கல்லூரி என்றும் அழைக்கப்படுகிறது) மழலையர் பள்ளியில் தனது ஆரம்பக் கல்வியைப் பயின்றார். அந்த நேரத்தில் பசிபிக் போர் நடைபெற்றது. பேங்காக் மீது பல முறை குண்டு வீசப்பட்டது, குறிப்பாக தொடர் வண்டி பாதைகள், பயணத்தை பாதுகாப்பற்றதாக ஆக்கியது. அதனால் இவர் அரண்மனைக்கு அருகில் இருந்ததால், புனித பிரான்சிஸ் சேவியர் கான்வென்ட் பள்ளிக்குச் சென்றார். அங்கு இவர் தனது இரண்டாம் ஆண்டு முதல் இரண்டாம் நிலை வரை படித்தார்.  
1946இல், போர் முடிந்தவுடன், இவருடைய தந்தை புனித யேம்சு நீதிமன்றத்தின் தூதராக ஐக்கிய இராச்சியத்திற்கு சென்றார். அவருடன் தனது குடும்பத்தினரையும் அழைத்துச் சென்றார். அப்போது சிறிகித்துக்கு 13 வயது, மேலும், இடைநிலைக் கல்வியை முடித்திருந்தார். இங்கிலாந்தில் இருந்தபோது இவர் பியானோ வாசிக்க கற்றுக்கொண்டார். மேலும், ஆங்கிலமும், பிரெஞ்சும் சரளமாக பேசினார். இவரது தந்தையின் பணி காரணமாக, குடும்பம் டென்மார்க் , பிரான்ஸ் உள்ளிட்ட பிற நாடுகளுக்கு குடிபெயர்ந்தது. பிரான்சில் இருந்தபோது, இவர் பாரிசில் ஒரு இசை அகாதமியில் படித்தார்.  
பிரான்சில், இவர் மன்னர் பூமிபால் அதுல்தெச்சைச் சந்தித்தார். இருவரும் மன்னர் சுலலாங்கொர்னின் (ஐந்தாம் இராமா) வழித்தோன்றல்கள் ஆவர். அந்த நேரத்தில், பூமிபால் சுவிட்சர்லாந்தில் படித்துக் கொண்டிருந்தார். இவர்கள் இருவரும் (மேலும் சில மாணவர்களுடன்) பாரிசிலுள்ள தாய் அரச தூதரகத்தில் தங்கியிருந்தனர்.
# சிறீகித்

## திருமணம்

இலூசன்னேவில் அமைதியான 19 ஜூலை 1949 இல் நிச்சயதார்த்தம் நடந்த பின்னர், மன்னர் முடிசூட்டுவதற்கு ஒரு வாரத்திற்கு முன்பு, தம்பதியினர் 28 ஏப்ரல் 1950 இல் திருமணம் செய்து கொண்டனர்.
# சிறீகித்

## உடல்நலம்

21 ஜூலை 2012 விடியற்காலையில், அரசர் பூமிபால் அதுல்யதெச் வசிக்கும் சிறீராஜ் மருத்துவமனையில் உடற்பயிற்சி செய்யும் போது, இவருக்கு பக்கவாதம் ஏற்பட்டது. பின்னர், பொது நிகழ்ச்சிகளில் இருந்து விலகி இருந்தார். 29 பின்னர், இவர் ஓரளவு குணமடைந்ததால் நவம்பர் 2016 அன்று, இவர் மருத்துவமனையிலிருந்து சித்ரலதா அரண்மனைக்கு திரும்பியதாகவும் தெரிவிக்கப்பட்டது.
# சிறீகித்

## மரியாதை

1976ஆம் ஆண்டில், தாய் அரசு இவரது பிறந்த நாளை தேசிய விடுமுறையாக அறிவித்து கௌரவித்தது. இவரது பிறந்த நாள் ஒவ்வொரு ஆண்டும் ஆகஸ்ட் 12 அன்று கொண்டாடப்படுகிறது.
# சிறீகித்

## இதையும் பார்க்கவும்

- பூமிபால் அதுல்யாதெச்
# மார்த்தா இச்பக்

**மார்த்தா இச்பக்** (*Marta Shpak*) ஓர் உக்ரைனைச் சேர்ந்த நாட்டுப்புற பாப் பாடகரும், பாடலாசிரியரும், நடிகையும், நடன இயக்குநரும், கலை நிகழ்ச்சிகளின் மேலாளரும் ஆவார். இவர் தனித்துவமான குரல் வளத்தையும், இசை திறமையையும் கொண்டவர். பல ஐரோப்பிய நாடுகளிலும், கனடாவிலும் உள்ள ஆயிரக்கணக்கான மக்களை இவர் தனது அழகான மற்றும் சக்திவாய்ந்த பாடலால் மகிழ்வித்தார். முதன்முதலில் ஐந்து வயதில் பாடத் தொடங்கினார். மேலும், ஐந்து இசைத் தொகுப்புகளையும் வெளியிட்டார். கனடாவின் யார்க் பல்கலைக்கழகத்தில் கலைகளில் முதுகலைப் பட்டமும் (நாடகம், செயல்திறன் ஆய்வுத் திட்டம்), தேசிய கலாச்சார கலை நிர்வாக மேலாண்மை நிறுவனத்தில் (கியேவ், உக்ரைன்) நடனவியலிலும், மேலாண்மையிலும் முதுகலைப் பட்டமும் பெற்றார். உக்ரைனின் உள்துறை அமைச்சகம், இவரது பாடல்கள் மற்றும் நடனத்திற்கான அர்ப்பணிப்பை அங்கீகரிக்கும் வகையில் மாநிலத்தின் உக்ரைனின் குடியரசுத் தலைவரால் 2009 ஆம் ஆண்டில் இவருக்கு உக்ரைனின் மரியாதைக்குரிய கலைஞர் என்ற கௌரவம் வழங்கப்பட்டது.
# மார்த்தா இச்பக்

## ஆரம்ப கால வாழ்க்கை

பாரம்பரிய உடையில் மார்த்தா இச்பக்]]
மார்த்தா இச்பக் உக்ரைனின் பெரிகின்சுகு நகரில் பிறந்தார். இவரது குழந்தைப் பருவத்திலேயே இசையானது இவரது முக்கிய ஆர்வமாகவும் பொழுதுபோக்காகவும் இருந்தது. இவர் குழந்தைகள் கலைப் பள்ளியில் பயின்றார். "மாலெங்கி போய்கி" என்ற நாட்டுப்புறக் குழுவுடன் சுற்றுப்பயணங்கள் செய்தார். இவரது தாயார் நடாலியா இசுபக், இவருக்கு இசைப் பாடங்களைக் கற்றுக் கொடுப்பதில் முக்கியப் பங்கு வகித்தார். 5 வயதில், மார்த்தாவும் இவரது சகோதரி ஆன் என்பவரும், முதலில் அனைத்து உக்ரேனிய, சர்வதேச நாட்டுப்புற விழாக்களில் நிகழ்ச்சிகளை நடத்தி வெற்றிபெறத் தொடங்கினர்.
# மார்த்தா இச்பக்

## தொழில்

இவர், உக்ரேனிய ராக்-இசைக்குழுவான "இசுகை" ( "S.K.Y" ) உடன் ஒரு இசைத் தொகுப்பை பதிவு செய்தார். மேலும், இசைக்குழுவின் முன்னணிக் கலைஞன் ஒலெக் சோப்சுக்குடன் இணைந்து பாடும் ஒரு இசை காணொலியையும் பதிவு செய்தார்.  
இவர், உக்ரேனிய விழாக்களிலும், கனடாவில் நிதி திரட்டும் இசை நிகழ்வுகளிலும் தனது இசை நிகழ்ச்சிகளை நிகழ்த்துகிறார். இவர், தென்னி டிமார்ச்சி தென்னி டிமார்கி "சோலோடா" வுடன் உக்ரைனின் சுதந்திர தின 25வது ஆண்டு விழாவிற்கு அர்ப்பணிக்கப்பட்ட தனது புதிய பாடலைப் பதிவு செய்து வெளியிட்டார். பாடல் வரிகளை ரோமன் விராஸ்டியூக்கின் என்பவர் எழுதியிருந்தார்.  
இவர் தெனி திமார்ச்சி என்பவருடன் சேர்ந்து முதல் இசை காணொலி ஒன்றை 2018 "கிறிஸ்துமஸ் தின"த்தன்று வெளியிட்டார் . பிரான்சிஸ் கோரல் மெல்லன், வோலோடிமிர் முசூர் ஆகியோரால் கனடா மற்றும் உக்ரைனில் படமாக்கப்பட்ட இந்தப் பாடல் கிறிஸ்துமஸ் மற்றும் புத்தாண்டு விடுமுறை காலங்களில் அனைவராலும் வரவேற்பைப் பெற்றது. இவர், யார்க் பல்கலைக்கழகத்தில் தனது முதுகலை பட்டத்தைப் பெற்றார்.
# மார்த்தா இச்பக்

## தொழில்

### 2021இல் இசைப் பணிகள்

இவர், தனது முதல் ஆங்கில இசைத் தொகுப்புக்காக கனடிய இசைக்கலைஞர்களுடனும், திரைப்பட இயக்குனர்களுடன் பணிபுரிகிறார். அரசியல் மற்றும் சுற்றுச்சூழல் செயல்பாட்டின் கலாச்சாரத்தை அடிப்படையாகக் கொண்ட இவரது இசைப் பயணம் தொடர்கிறது; தொராண்டோவிலுள்ள இளம் மக்கள் அரங்கில் 2021 உலக குழந்தைகள், இளைஞர்கள் மற்றும் செயல்திறன் மாநாட்டில் தனது அறிவியல் ஆராய்ச்சி-உருவாக்கும் திட்டத்தை பிரதிநிதித்துவப்படுத்த தயாராகி வருகிறார். .
# அமெலியா புளூமர்

**அமெலியா ஜெங்க்ஸ் புளூமர்** (*Amelia Jenks Bloomer*) (மே 27, 1818&nbsp;- டிசம்பர் 30, 1894) ஒரு அமெரிக்க பெண்களின் உரிமைகளுக்காகவும், மதுபானங்களை உட்கொள்வதற்கு எதிரான ஒரு 'நிதான இயக்கம்' என்ற சமூக இயக்கத்துக்காகவும் வாதாடிய ஓர் வழக்கறிஞர் ஆவார். புளூமர்ஸ் எனப்படும் பெண்களின் ஆடை சீர்திருத்த பாணியை இவர் உருவாக்கவில்லை என்றாலும், இவருடைய வலுவான வாதாடும் திறமை காரணமாக இவருடைய பெயர் அதனுடன் தொடர்பு கொண்டுள்ளது. *தி லில்லி* என்ற செய்தித் தாளுடன் பணிபுரிந்த இவர், பெண்களுக்கான ஒரு செய்தித்தாளை சொந்தமாக நிறுவி, வெளியிட்ட முதல் பெண் ஆனார்.
# அமெலியா புளூமர்

## ஆரம்ப கால வாழ்க்கை

அமெலியா, 1818இல் நியூயார்க்கின் ஹோமரில் அனனியாஸ் ஜெங்க்ஸ் - லூசி (வெப்) ஜெங்க்ஸ் ஆகியோருக்கு ஒரு சாதாரண குடும்பத்தில் பிறந்தார். உள்ளூர் மாவட்ட பள்ளியில் சில வருடங்கள் மட்டுமே தனது கல்வியைப் பெற்றார்.
# அமெலியா புளூமர்

## தொழில்

17 வயதில் பள்ளி ஆசிரியையாக சிறிது காலம் கழித்த பின்னர், இவர் இடமாற்றம் செய்ய முடிவு செய்தார். பின்னர் புதிதாக திருமணமான சகோதரி எல்விராவுடன் வாட்டர்லூவில் வசித்து வந்தார். ஒரு வருடத்திற்குள் இவர் செனெகா நீர்வீழ்ச்சியில் உள்ள ஓரென் சேம்பர்லைன் குடும்பத்தின் வீட்டிற்குச் சென்று, அவர்களின் மூன்று இளைய குழந்தைகளுக்கான பாதுகாவலராகச் செயல்பட்டார்.  
ஏப்ரல் 15, 1840 அன்று, இவருக்கு 22 வயதாக இருந்தபோது, சட்ட மாணவர் டெக்ஸ்டர் புளூமர் என்பவரை மணந்தார், இவரது கணவர் தான் நடத்திவந்த *செனெகா பால்ஸ் கவுண்டி கூரியர்* என்ற நியூயார்க் செய்தித்தாளில் எழுத இவரை ஊக்குவித்தார். இவரது மதுபானங்களுக்கெதிரான சமூக இயக்கத்தின் ஒரு பகுதியாக இவரது கணவர் தான் குடிப்பதை விட்டுவிட்டார்.  
ஜூலை 20 அன்று எபிஸ்கோபல் தேவாலயத்தின் புனிதர்களின் நாட்காட்டியில் இவர் எலிசபெத் கேடி ஸ்டாண்டன், சோஜோர்னர் ட்ரூத், ஹேரியட் டப்மேன் ஆகியோருடன் நினைவுகூரப்படுகிறார். 1975இல் இவர் அயோவாவின் மகளிர் அரங்கில் சேர்க்கப்பட்டார். 1980ஆம் ஆண்டில் நியூயார்க்கின் செனெகா அருவியிலுள்ள இவரது வீட்டிற்கு 'அமெலியா புளூமர் மாளிகை' என்று பெயரிடப்பட்டது. மேலும், தேசிய வரலாற்று இடங்களின் பதிவேட்டிலும் பட்டியலிடப்பட்டது. 1995இல் இவர் தேசிய மகளிர் அரங்கில் சேர்க்கப்பட்டார். 1999ஆம் ஆண்டில் மே 12, 1851 இல், புளூமர் எலிசபெத் கேடி ஸ்டாண்டனுக்கு சூசன் பி. அந்தோனியை அறிமுகப்படுத்தியதை நினைவுகூரும் வகையில் டெட் ஆப்பின் சிற்பம் வெளியிடப்பட்டது. "வென் அந்தோனி மெட் ஸ்டாண்டன்" என்று அழைக்கப்படும் இந்த சிற்பம், முழு அளவிலான வெண்கல சிலைகளாக சித்தரிக்கப்பட்ட மூன்று பெண்களைக் கொண்டுள்ளது. மேலும் இவர்கள் சந்தித்த நியூயார்க்கின் செனெகா அருவியிலுள்ள வான் கிளீப் ஏரிக்கு அப்பால் வைக்கப்பட்டுள்ளது.
# அமெலியா புளூமர்

## நூலியல்

- Bloomer, Dexter C. *Life and Writings of Amelia Bloomer*. Boston: Arena Pub. Co., 1895. Reprinted 1975 by Schocken Books, New York. Includes bibliographical references.
- Coon, Anne C. *Hear Me Patiently: The Reform Speeches of Amelia Jenks Bloomer*, Vol. 138. Greenwood Publishing Group, Inc., 1994.
- Smith, Stephanie, *Household Words: Bloomers, sucker, bombshell, scab, cyber* (2006) -- material on changing usage of words.
- *The Lily: A Ladies' Journal, devoted to Temperance and Literature.* 1849.
# சாரா ஆர்மர்

**சாரா ஆர்மர்** (*Sarah Harmer*) (பிறப்பு நவம்பர் 12, 1970) கனடாவைச் சேர்ந்த ஓர் பாடகியும், பாடலாசிரியரும் சுற்றுச்சூழல் ஆர்வலரும் ஆவார்.
# சாரா ஆர்மர்

## ஆரம்ப கால வாழ்க்கை

ஒன்றாரியோவின் பர்லிங்டனில் பிறந்து வளர்ந்த ஆர்மர், தனது மூத்த சகோதரி *தி டிராஜிகலி ஹிப்* என்ற இசை நிகழ்ச்சிகளுக்கு அழைத்துச் செல்லத் தொடங்கியபோது, இளம் வயதிலேயே இசைக்கலைஞராக தன்னை வெளிப்படுத்தினார்.
# சாரா ஆர்மர்

## தொழில்

17 வயதில், *தி சாடில்ட்ராம்ப்ஸ்* என்ற தொராண்டோ இசைக்குழுவில் சேர இவர் அழைக்கப்பட்டார். மூன்று வருடங்களுக்கு, ஒன்ராறியோவின் கிங்ஸ்டனில் உள்ள ஒரு பொது ஆராய்ச்சி பல்கலைக்கழகமான குயின்ஸ் பல்கலைக்கழகத்தில் படிக்கும்போது இவர் நிகழ்ச்சிகளை வழங்க ஆரம்பித்தார்.  
*தி சாடில்ட்ராம்ப்சை* விட்டு வெளியேறிய பிறகு, இவர் பல கிங்ஸ்டன், ஒன்ராறியோ இசைக்கலைஞர்களுடன் தனக்கென *வீப்பிங் டைல்* என்ற ஒரு இசைக்குழுவை உருவாக்கினார். இசைக்குழு தனது முதல் இசைத் தொகுப்பை 1994இல் வெளியிட்டது. அதன்பிறகு, இவர்கள் ஒரு பெரிய நிறுவனத்துடன் ஒப்பந்தம் செய்யப்பட்டனர். மேலும் இவர்களின் இசைத் தொகுப்பு 1995 இல் *ஈபி* என்ற பெயரில் மீண்டும் வெளியிடப்பட்டது. இசைக்குழு தொடர்ந்து பல வானொலி அலைவரிசைகளில் தங்கள் அடுத்தடுத்த இசை நிகழ்ச்சிகளை நடத்தியது.
# சாரா ஆர்மர்

## செயற்பாடு

2005ஆம் ஆண்டில், இவர் PERL (Protecting Escarpment Rural Land) (கிராம நிலத்தைப் பாதுகாத்தல்) என்ற நிறுவனத்தை நிறுவினார். இது நயாகரா அருகேயுள்ள நிலங்களை பாதுகாப்பதற்காக பிரச்சாரம் செய்தது. இந்த அமைப்பை ஆதரிப்பதற்காக, இவரும் இவருடைய இசைக்குழுவும் சுற்றுப்பயணத்தில் இறங்கினர். புரூஸ் பாதையில் நடைபயணம் மேற்கொண்டனர். மேலும், வழியிலுள்ள நகரங்களில் உள்ள திரையரங்குகளிலும், சமூக அரங்குகளிலும் இசை நிகழ்ச்சிகளை நடத்தினர். இந்த சுற்றுப்பயணம் ஆவணப்படமாக *எஸ்கார்ப்மென்ட் புளூஸ்* என்ற பெயரில் 2006இல் வெளியிடப்பட்டது. மேலும், இந்த பிரச்சாரத்தைப் பற்றி *தி லாஸ்ட் ஸ்டாண்ட்: ஏ ஜர்னி த்ரூ ஏஞ்சியன்ட் கிளிஃப் பேஸ் ஃபாரஸ்ட் ஆஃப் நயாகரா எஸ்கார்ப்மென்ட்* என்ற ஒரு புத்தகத்தையும் இவர் எழுதினார். அக்டோபர் 2012இல், இவரது நிறுவனம் வளர்ச்சிக்கு எதிரான நிலங்கள் ஆக்கிரமிப்பின் வழக்கை வென்றது.  
கனடா புதிய ஜனநாயகக் கட்சியின் அரசியல்வாதியான மர்லின் சோர்லிக்கு ஆதரவாக நிகழ்ச்சிகளை வழங்கி அவருக்கு வாக்கு சேகரித்தார். ஒன்ராறியோ கிரீன் கட்சி தலைவரான எம்பிபி மைக் சிரைனருக்கு ஆதரவாகவும் இவர் நிகழ்ச்சிகளை வழங்கியுள்ளார்.  
மார்ச் 24, 2018 அன்று, திரான்ஸ் மலை வழியாக குழாய் விரிவாக்கத்திற்கு எதிர்ப்புத் தெரிவித்து, கிண்டர் மோர்கனின் பர்னாபி முனையத்தில் ஆர்ப்பாட்டத்தில் கலந்து கொண்டார். பிப்ரவரி 2019இல், ஒன்ராறியோ அரசாங்கத்தின் முன்மொழியப்பட்ட சட்ட முன் வடிவு 66க்கு எதிராக கிங்ஸ்டன் நகர மன்ற கூட்டத்தில் பேசினார்.
# சுமித்ரா தேவி (நடிகை)

## சுடசரிதை

சுமித்ரா தேவி, மேற்கு வங்காளத்தின் பிர்பூம் மாவட்டத்திலுள்ளா சியுரி என்ற இடத்தில் என்ற ஒரு பணக்கார பிராமணக் குடும்பத்தில் வழக்கறிஞரான முரளி சட்டோபாத்யாய் என்பவருக்கு மகளாகப் பிறந்தார்.
# சுமித்ரா தேவி (நடிகை)

## தொழில்

1943ஆம் ஆண்டில் இவர் *நியூ தியேட்டர்ஸ்* என்ற படத் தயாரிப்பு அலுவலகத்தில் ஒரு பட வாய்ப்புக்காக அவழைக்கப்பட்டார். ஹேம்சந்தர் சந்தரின் *மேரி பஹென்* (1944) என்ற படத்தில் கே.எல். சைகலுக்கு இணையாக நடித்தார். இந்த படத்தின் தயாரிப்பின் போது அபூர்பா மித்ராவின் *சந்தி* என்ற வங்காளத் திரைப்படத்தில் (1944) இவர் கதாநாயகியாக நடித்தார்.
# சுமித்ரா தேவி (நடிகை)

## திருமணம்

சுமித்ரா தேவி, 21 அக்டோபர் 1946 இல் நடிகர் தேவி முகர்ஜியை மணந்தார். 1 திசம்பர் 1947 இல், இவர்களுக்கு புல்புல் என்ற மகன் பிறந்தார். இவரது கணவர் முகர்ஜி 11 டிசம்பர் 1947 அன்று காலமானார்.
# இரீது கரித்தல்

**முனைவர். இரீது கரித்தல் சிறீவத்சவா** (*Ritu Karidhal Srivastava*) இந்திய விண்வெளி ஆய்வு மையத்தில் (இஸ்ரோ) பணிபுரியும் ஒரு இந்திய அறிவியலாளர் ஆவார். இவர் இந்தியாவின் செவ்வாய் சுற்றுகலன் திட்டத்தின் துணை செயல்பாட்டு இயக்குநராக இருந்தார். இவர் இந்தியாவின் "இராக்கெட் பெண்" என்று குறிப்பிடப்படுகிறார். இவர், இலக்னோவில் பிறந்து வளர்ந்த ஓர் வான்வெளிப் பொறியியல் ஆவார்.
# இரீது கரித்தல்

## ஆரம்பகால வாழ்க்கையும், குடும்பமும்

கரித்தல், உத்தரபிரதேசத்தில் இலக்னோவில் ஒரு நடுத்தர குடும்பத்தில் பிறந்து வளர்ந்தார். இவரது குடும்பம் கல்விக்கு அதிக முக்கியத்துவம் கொடுத்தது. இவருக்கு இரண்டு சகோதரர்களும் இரண்டு சகோதரிகளும் உள்ளனர்.  
இவர், இலக்னோ பல்கலைக்கழகத்தில் இயற்பியலில் இளம் அறிவியல் பட்டத்தையும், முதுநிலை அறிவியல் பட்டத்தையும் பெற்றார். மேலும், இலக்னோ பல்கலைக்கழகத்தில் இயற்பியல் துறையில் முனைவர் பட்டப்படிப்பில் சேர்ந்தார். பின்னர் அதே துறையில் கற்பித்தார். இலக்னோ பல்கலைக்கழகத்தில் ஆறு மாதங்கள் ஆராய்ச்சி அறிஞராக இருந்தார். வான்வெளிப் பொறியியலில் முதுநிலைப் படிப்புக்காக பெங்களூரில் உள்ள இந்திய அறிவியல் நிறுவனத்தில் சேர்ந்தார்.  
2019 ஆம் ஆண்டு வருடாந்திர மாநாட்டின் போது இலக்னோ பல்கலைக்கழகத்தால் இவருக்கு மதிப்புறு முனைவர் பட்டம் வழங்கப்பட்டது.
# இரீது கரித்தல்

## தொழில்

1997 முதல் இந்திய விண்வெளி ஆய்வு மையத்தின்,
# இரீது கரித்தல்

## அங்கீகாரம்

கரித்தல், 2007 இல் அப்போதைய இந்தியக் குடியரசுத் தலைவராக இருந்த ஆ. ப. ஜெ. அப்துல் கலாம் அவர்களிடமிருந்து இந்திய விண்வெளி ஆய்வு மைய இளம் விஞ்ஞானி விருதைப் பெற்றார்.  
செவ்வாய் கிரக சுற்றுப்பயணத்தின் வெற்றியை விவரிக்கும் TED மற்றும் TEDx நிகழ்வுகளையும் கரித்தல் வழங்கியுள்ளார்.  
இவருக்கு இலக்னோ பல்கலைக் கழகம் கௌரவ முனைவர் பட்டம் வழங்கியது. ஆளுநர் ஆனந்திபென் படேல் இதனை வழங்கினார்.
# கோபாலர் மா

**கோபாலர் மா** (*Gopaler Ma*) (மொழிபெயர்ப்பு: கோபாலனின் தாய், இந்துக் கடவுள் கிருட்டிணனின் பெயரடை; 1822 - 8 சூலை 1906) வங்காளத்தைச் சேர்ந்த கன்னியாஸ்திரியும் இராமகிருஷ்ணரின் பக்தரும், சீடருமாவாவார். இவருடைய இயற்பெயர் அகோரமணி தேவி என்பதாகும். ஆனால் "கோபாலன்" அல்லது உன்னிகிருஷ்ணன் வடிவில் பகவான் இராமகிருஷ்ணர் மீது இருந்த தாயன்பு காரணமாக இராமகிருஷ்ணரின் பக்தர்களிடையே, இவர் 'கோபாலர் மா' என்று அழைக்கப்பட்டார். இவர் இராமகிருஷ்ணரின் கொள்கைகளுக்காகவும், பகவான் கிருட்டிணரின் தெய்வீக தரிசனங்களுக்காகவும் அறியப்பட்டார். பிற்காலத்தில் இவர் விவேகானந்தர், சகோதரி நிவேதிதை ஆகியோருடன் மிகவும் நெருக்கமானார். சகோதரி நிவேதிதையுடன் தனது வாழ்க்கையின் கடைசி ஆண்டுகளைக் கழித்தார்.
# கோபாலர் மா

## சுயசரிதை

அகோரமணி தேவி, ஒரு பிராமணக் குடும்பத்தில் 1822 ஆம் ஆண்டு கொல்கத்தாவுக்கு அருகிலுள்ள கமர்ஹாட்டி என்ற கிராமத்தில் பிறந்தார். அப்போது நடைமுறையிலிருந்த பழக்கவழக்கங்களின்படி, இவருக்கு ஒன்பது வயதாக இருந்தபோது திருமணம் செய்துகொண்டார். ஆனால் திருமணமான சில நாட்களிலேயே தனது பதினான்கு வயதில் விதவையானார். ஒரு விதவையாக இவர் கமர்ஹாட்டியில் உள்ள கிருட்டிணர் கோவிலில் அர்ச்சகராக இருந்த தனது சகோதரன் நீலமாதவ பந்தோபாத்யாயாவின் வீட்டில் வசித்து வந்தார். இவரது கணவரின் குடும்ப குடும்ப ஆசிரியர் இவரை ஆன்மீக வாழ்க்கைக்கு அழைத்துச் சென்றார். பகவான் உன்னிகிருஷ்ணன் இவர்களின் தனிப்பட்ட கடவுளாக கருதப்பட்டார். அவ்வப்போது கோவிலுக்குச் சென்றபோது, கங்கை ஆற்றங்கரையில் கோவில் தோட்டத்தில் ஒரு சிறிய அறையை கொடுத்த உரிமையாளர் கோவிந்த சந்திர தத்தாவின் மனைவியை சந்தித்தார். அவர்கள் இவரது நகைகளையும் கணவனின் சொத்துக்களையும் விற்று கிடைத்த ஐநூறு ரூபாயை முதலீடு செய்தனர். இவருடைய முழு நாளும் தியானம், மந்திரம் ஓதுதல், புனித மந்திரத்தை பாராயணம் செய்தல், அல்லது உன்னிகிருஷ்ணனின் தேர்ந்தெடுக்கப்பட்ட இலட்சியத்திற்கு சேவை செய்தல் போன்றவற்றில் கழிந்தது. இவர் 1852 முதல் 1883 வரை இந்த வழக்கத்தை பின்பற்றினார்.